สวัสดีครับ ผมโดนสุนัขกัดเเผลไม่ใหญ่เเต่มีเลือดออกเเละผมไม่มีเวลาไปฉีดวัคซีน ไม่ทราบว่าไปฉีดวันต่อไปได้ไหมครับจะมีผลอะไรไหม (เอาขนมให้มันมันงับโดน สุนัขเล็กครับ)
สวัสดีค่ะ การโดนสุนัขกัดจนมีแผลที่มีเลือดออก ก็จะเสี่ยงต่อการติดเชื้อพิษสุนัขบ้าได้ ดังนั้น หากไม่ใช่สุนัขที่เลี้ยงเองและสุนัขไม่เคยฉีดวัคซีนป้องกันพิษสุนัขบ้ามาก่อน ก็ควรไปฉีดวัคซีนค่ะ โดยควรรีบไปฉีดให้เร็วที่สุดหลังโดนกัด แต่ไม่ควรเกิน 72 ชั่วโมง ดังนั้น หากไม่สะดวกไปฉีดในวันนี้จริงๆ ก็ยังสามารถไปฉีดในวันพรุ่งนี้ได้ค่ะนอกจากนี้แล้ว หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะ เพราะบาดแผลจากการถูกสัตว์กัดถือเป็นบาดแผลสกปรกสำหรับบาดแผล ก็ควรล้างทำความสะอาดด้วยสบู่หรือน้ำยาฆ่าเชื้อ แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ